Diari Oficial de la Generalitat Valenciana


Sumari del DOGV 6823, del 20-07-2012 (2012/6884)

RESOLUCIÓ de 6 de juliol de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Conveni Marc de Col·laboració entre l'Institut Valencià de Seguretat i Salut en el Treball (INVASSAT) i l'Associació d'Investigació de les Indústries de la Construcció (AIDICO).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6884


Data del document
:   06-07-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de juliol de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Conveni Marc de Col·laboració entre l'Institut Valencià de Seguretat i Salut en el Treball (INVASSAT) i l'Associació d'Investigació de les Indústries de la Construcció (AIDICO). [2012/6884]  
L'Institut Valencià de Seguretat i Salut en el Treball (INVASSAT) i l'Associació d'Investigació de les Indústries de la Construcció (AIDICO) han subscrit, després de la tramitació prèvia reglamentària, el 18 de juny de 2012, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 540/2012, i que figura com a annex d'esta resolució.  
  
València, 6 de juliol de 2012.- La directora general del Secretariat del Consell i Relacions amb les Corts: M.ª Teresa Lleó Alonso.  
  
Conveni de Col·laboració entre l'Institut Valencià de Seguretat i Salut en el Treball (INVASSAT) i l'Associació d'Investigació de les Indústries de la Construcció (AIDICO) 2012  
  
València, 18 de juny de 2012  
  
Reunits  
  
D'una part:  
María José Català Verdet, presidenta de l'INVASSAT, Institut Valencià de Seguretat i Salut en el Treball.  
  
I d'una altra part:  
Ramón Congost Valles, amb el document nacional d'identitat 76215538O, en qualitat de director gerent, en nom i representació de l'associació d'Investigació de les Indústries de la Construcció (AIDICO) Institut Tecnològic de la Construcció (d'ara en avant, AIDICO), amb el codi d'identificació fiscal Z88543012, amb seu a Paterna, CP 46630, carrer de Benjamí Franklin, número 17 (Parc Tecnològic), València, de la qual té concedit poder en escriptura atorgada davant del notari Joaquín Borrell, en data de 21 de setembre de 2011.  
Ambdós parts tenen i es reconeixen capacitat suficient per a la firma del present conveni, i a este efecte:   
  
Exposen  
  
I. Que l'INVASSAT és l'òrgan cientificotècnic en matèria de prevenció de riscos laborals de l'Administració de la Generalitat.  
  
II. Que segons l'article 4 de la Llei 2/2004 de creació de l'INVASSAT, este té entre altres funcions les de prestar assessorament tècnic a empreses i treballadors i proposar l'establiment de vies de col·laboració i cooperació amb altres administracions públiques, entitats públiques i privades, corporacions, universitats, centres d'investigació i empreses, que perseguisquen els mateixos fins quant a la millora de les condicions de treball i la promoció de la seguretat i salut en el treball.  
  
  
III. Que AIDICO, que pertany a la Xarxa d'Instituts de la Generalitat Valenciana (REDIT), és una associació sense ànim de lucre acollida a la Llei Orgànica 1/2002, de 22 de març, i reconeguda com a centre tecnològic a l'empara del Reial Decret 2093/2008, de 19 de desembre, en el Registre del qual figura inscrita amb el número 32, que té entre les seues funcions el foment de la investigació científica i desenrotllament tecnològic i innovació, en el sector de la construcció, i que busca la qualitat i seguretat en els productes i processos de construcció, la sostenibilitat i la prevenció de riscos laborals, així com el benefici dels usuaris de l'edificació i infraestructures quant a les condicions de qualitat, seguretat, habitabilitat i confort. Entre els seus fins destaquem les actuacions dirigides a contribuir a la promoció i execució de la investigació i el desenrotllament, d'acord amb els criteris de l'interés general, i orienta la seua activitat a impulsar la innovació tecnològica de les empreses i la transferència d'I+D+i desenrotllada pels organismes d'investigació de la Comunitat Valenciana.  
En virtut d'això, de conformitat amb allò que s'ha exposat, ambdós parts acorden subscriure el present conveni de col·laboració, que es regirà per les següents:  
  
Clàusules  
  
Primera. Objecte de la col·laboració  
El present conveni té com a objecte establir i articular un marc de col·laboració entre AIDICO i l'INVASSAT, per al desenrotllament conjunt d'una sèrie d'activitats, que desenrotllen aspectes que necessiten un important nivell d'especialització en matèria de seguretat i salut en la indústria de la construcció.  
  
Segona. Actuació de les parts  
AIDICO i l'INVASSAT presenten una estratègia conjunta, planificant i materialitzant activitats especialitzades en matèria de seguretat i salut per a la indústria de la construcció, que se centrarà en les següents línies d'actuació:  
- Elaboració de ferramentes (guies tècniques, manuals, etc.) d'informació i formació per al sector de la construcció, que regulen i desenrotllen tots aquells aspectes de caràcter tècnic, en activitats amb una casuística especial i complexa en matèria de seguretat i salut, com per exemple:  
· Guia tècnica sobre la instal·lació en obra dels diversos elements prefabricats de formigó en unes condicions òptimes de seguretat i salut.  
- Realització activitats formatives (cursos de reciclatge professional, jornades tècniques), que desenrotllen determinats aspectes de seguretat en la construcció, que necessiten un important nivell de qualificació i especialització, per exemple:   
· Requisits tècnics i avaluació de la conformitat en els mitjans de protecció, mitjans auxiliars i equipament específic, per al correcte desenrotllament dels treballs temporals en altura.  
· Seguretat en obres singulars.  
· Procediments de treball segur segons fase i tipologia d'obra, i últimes tecnologies en matèria de seguretat integrada en els equips de treball.  
- Fitxes tècniques que incorporen criteris tècnics adequats per a un compliment eficaç en matèria de seguretat i salut, atenent tant a les últimes exigències incorporades en les disposicions de compliment obligatori, com en les normes tècniques específiques dels productes.  
  
- Activitats I+D de PRL amb aplicació directa en el sector de la construcció.  
  
En funció de la línia d'actuació que s'estiga desenrotllant, AIDICO i l'INVASSAT participaran de forma conjunta i eficaç, cada u, aportant el seu nivell d'especialització en cada cas, que en termes generals i atenent a la naturalesa, tant d'AIDICO com de l'INVASSAT, podria resumir-se en:  
- Per part d'AIDICO:  
· Aportant tots el mitjans humans i materials necessaris perquè s'aconseguisquen els objectius establits en cada actuació definida específicament. Mitjans que fonamentalment seran aportats pel Centre I+D+i de Mitjans de Protecció i Mitjans Auxiliars, i el Departament de Formació d'AIDICO.  
· Duent a terme la planificació, coordinació, i el major percentatge del treball que implique cada actuació en concret.  
· Aportant tota l'experiència i coneixements tècnics al servici del desenrotllament de l'actuació concreta, sense que açò supose l'incompliment del marc de confidencialitat en què treballa AIDICO.  
- Per part de l'INVASSAT:  
· Aportant tots el mitjans humans i materials necessaris perquè s'aconseguisquen els objectius establits en cada actuació definida específicament.  
· Participació activa en l'actuació concreta, per mitjà de designació directa dels representants de l'INVASSAT, desenrotllant els continguts que específicament apliquen i han de realitzar-se per l'INVASSAT, assistència a les reunions de coordinació i presentació parcial dels treballs, així com col·laboració i participació inicial en la definició i concreció dels objectius de l'actuació.  
· Aportació de les seues instal·lacions que permeta una presentació oficial, en el cas que siga procedent, del resultat de l'actuació realitzada.  
  
Tercera. Activitats de difusió  
Les parts acordaran les actuacions de difusió concretes en què decidisquen col·laborar directament, per mitjà de l'organització de conferències, seminaris i actes públics que contribuïsquen a la millora de la seguretat i salut en el sector de la construcció.  
  
Quarta. Seguiment, informació i protecció de dades  
4.1. Per al millor desenrotllament dels objectius d'este conveni ambdós parts designen com a persones responsables del seu seguiment, a les quals es mantindrà informats de totes les qüestions relatives al compliment d'este conveni, les indicades a continuació:  
Per l'INVASSAT:  
Miguel Ángel Tarín Remohí, director de l'INVASSAT o funcionari designat perquè el substituïsca.  
Per AIDICO:  
Carlos Lozano Martínez, responsable del Centre I+D+i de Mitjans de Protecció i Mitjans Auxiliars d'AIDICO, o tècnic d'AIDICO designat en substitució.  
4.2. Ambdós parts es comprometen a respectar la confidencialitat sobre les dades derivades de la informació que mútuament es faciliten.   
  
4.3. Així mateix, les parts s'obliguen, per als accessos a dades de caràcter personal que tinguen lloc en el compliment d'este conveni, a l'estricte compliment de les disposicions contingudes en la Llei 15/1999, de 13 de desembre, de Protecció de Dades de Caràcter Personal.  
  
4.4. Així mateix, cada una de les parts informa a l'altra que tant les dades personals de les persones firmants del present contracte, com les de les persones de contacte que es faciliten a l'altra part poden exercitar els seus drets d'accés, rectificació, cancel·lació i oposició enviant una carta a les respectives adreces indicades a l'encapçalament.  
  
4.5. En el cas de dades de contacte i dades personals de terceres persones -especialment i en concret els dels funcionaris de l'INVASSAT adscrits a este conveni-, la part que les facilite es compromet a la comunicació prèvia als titulars de les dades de la seua incorporació al fitxer respectiu, així com de les finalitats del tractament i la possibilitat d'exercici de drets en la direcció arreplegada en el paràgraf anterior.   
  
4.6. En cas de no comunicar-les, es compromet a indemnitzar l'altra part per qualsevol dany, perjuí, gasto o sanció de qualsevol orde jurisdiccional que puga derivar de la falta de comunicació d'esta clàusula als titulars de les dades facilitades.  
4.7. L'INVASSAT es compromet a comunicar-les als membres del seu personal que intervinguen en el marc del present conveni i demanar els consentiments oportuns respecte d'això.   
4.8. Als efectes del que disposa la Llei Orgànica 15/1999, de 13 de desembre, de Protecció de Dades de Caràcter Personal, els signataris queden informats que les dades personals que es faciliten podran ser incorporades als fitxers mantinguts tant per l'INVASSAT com per AIDICO en l'exercici de la seua activitat. Queden informats de la possibilitat d'exercitar els seus drets d'accés, rectificació, cancel·lació i oposició que pertoquen sobre estes dades en les seus dels respectius domicilis.   
  
  
Quinta. Independència de les parts  
Ambdós parts reconeixen que el present conveni no crea cap relació laboral, societària, de mandat, agència o franquícia, de fet o de dret, entre estes, i no cap de les parts pot actuar o representar-se davant de tercers com si este fóra el cas.   
  
  
Sexta. Absència d'exclusivitat  
6.1. El present acord no atribuïx un dret d'exclusivitat a cap de les dos parts firmants. L'INVASSAT tindrà dret a subscriure amb tercers diferents d'AIDICO acords de la mateixa o anàloga naturalesa.   
  
6.2. Així mateix, la firma d'este document no impedix que AIDICO puga firmar acords semblants amb altres entitats, siguen en distintes o anàlogues matèries a les que són objecte d'este últim.   
  
Sèptima. Termini de vigència, resolució del conveni  
El present conveni entrarà en vigor en el moment de la seua firma i tindrà una duració de dos anys a partir de la data de la seua firma. Tanmateix, això podrà ser denunciat, en qualsevol moment, per qualsevol de les parts amb un preavís de tres mesos a la data en què es pretenga que tinga efectivitat l'acabament del conveni.  
La denúncia no podrà suposar, excepte acord exprés i escrit en contra de les parts, cap perjuí per als programes, o activitats aprovats o iniciats a l'empara seua.   
En este supòsit, la part denunciant s'obliga a rescabalar els danys i perjuís que la denúncia poguera ocasionar.  
Independentment de quina siga la causa de resolució aplicable, les persones designades com a responsables del seguiment queden facultades per a adoptar els acords necessaris per a portar a bon terme les actuacions que es troben en curs, una vegada estiguen conformes ambdós parts sobre el compliment dels objectius d'este conveni.  
  
Octava. Integritat del conveni  
El present conveni arreplega íntegrament els acords existents entre les parts, i reemplaça i substituïx qualssevol altres anteriors a este, sempre que siga relatiu a l'objecte convingut en este document.  
  
  
Novena. Pressupost  
Este conveni no comporta cap gasto per a l'INVASSAT i per tant la seua execució no determinarà increments en el pressupost de l'Institut.   
  
  
Deu. Naturalesa  
Este conveni té naturalesa administrativa i, estant exclosa l'aplicació directa de la legislació general i de contractació administrativa, es regirà per les seues pròpies normes i en allò que no s'ha establit, supletòriament, pels principis d'esta legislació i els generals de l'ordenament jurídic administratiu.  
  
I en prova de conformitat amb tot el que s'ha exposat, ambdós parts firmen el present conveni, per duplicat, al lloc i amb la data assenyalats a l'encapçalament.  
  
El director gerent de l'Associació d'Investigació de les Indústries de la Construcció (AIDICO): Ramón Congost Valles.   
La presidenta de l'Institut Valencià de Seguretat i Salut en el Treball (INVASSAT): María José Catalá Verdet.